বিভূতিভূষণ মহাশয় তারানাথের দুটি গল্প লিখেই প্রয়াত হয়েছিলেন। তাঁর সেই অবিস্মরণীয় সৃষ্টির ধারা বহন করার ভার গিয়ে পড়েছিল তাঁরই সুযোগ্য পুত্র শ্রী তারাদাস বন্দোপাধ্যায়ের উপর। তাঁর হাত ধরে তারানাথের গল্প আবার সজীব ও সক্রিয় হয়ে ওঠে - কিন্তু ভগ্ন স্বাস্থ্যের দরুণ 2010 সালে (July 18) তাঁরও অকালপ্রয়াণ ঘটে। শুরু থেকে ধরলে তারানাথের ধারাবাহিকতা প্রায় ছয় দশকের - কিন্তু গল্পের খাতিরেই তারানাথের বয়স বাড়েনি - এখনও সে মধ্য পঞ্চাশে, থাকে মট লেনেই - বিংশ শতাব্দীর চতুর্থ দশকের কলকাতায়।